Carsten Christensen (ishockey)

For skøyteløperen med samme navn, se Carsten Christensen.

Carsten Christensen (født 13. mai 1914, død 11. november 2000) var en norsk spiller, dommer, trener og leder i ishockey. Han regnes blant pionérene for idretten i Norge. Christensen representerte flere klubber, deriblant Trygg, som han ble norgesmester for i 1938. Han dømte NM-finalene i 1939 og 1940.

I 1944 var Christensen med på å stifte Idrettslaget Templar, og i 1951 var han sentral da ishockeyavdelingen i Templar brøt ut og dannet klubben Tigrene. Han var gjennom flere år trener og lagleder i disse klubbene. I tillegg hadde han flere engasjementer for det norske landslaget, blant annet var han lagleder under VM i 1950, OL i 1952 (sammen med kanadieren Bud McEachern) og VM i 1954.

Referanser 

Norske ishockeyspillere
Norske ishockeydommere
Norske idrettsledere
Personer fra Oslo